П Р О Т О К О Л  № 9
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 26.03.2025 г. 

Днес, 26.03.2025 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова, експертен сътрудник на комисията, Светла Кирилова, главен експерт-съдебна администрация и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 14.03.2025 г. – 21.03.2025 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Районен съд – Ихтиман за предстоящо прекратяване на трудовото правоотношение със съдебен служител на длъжност „съдебен секретар“, считано през април 2025 г.
и
1.1.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1,  т. 4 от КТ до заемане на щата от титуляр в Районен съд – Ихтиман.
1.1.2. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ. бр. за длъжност „съдебен помощник“ по щата на Районен съд – Ихтиман.
МОТИВИ: Отпаднала необходимост от наличието на щ. бр. за длъжност „съдебен помощник“ предвид натовареността на съда. Броят на делата за разглеждане от един съдия месечно за 2024 г. е 30,65 при 38,21 средно за Районните съдилища, извън областните градове. 
1.1.3. ИЗПРАЩА решението на председателя на Районен съд – Ихтиман, за становище, което да изпрати в тридневен срок след получаването му.

1.2. ПРИЕМА ЗА СВЕДЕНИЕ уведомленията от председателя на Районен съд – Перник за прекратено трудово правоотношение със съдебен служител на длъжност „съдебен деловодител“, считано от 04.03.2025 г. и за предстоящо прекратяване на трудовото правоотношение със съдебен служител на длъжност „административен секретар“, считано от 01.04.2025 г.
и
ДАВА СЪГЛАСИЕ за предприемане на действия по назначаване на съдебни служители в Районен съд – Перник, както следва:
 - 1 /една/ щ. бр. за длъжност „съдебен деловодител“ при спазване разпоредбите на чл. 343 от ЗСВ и чл. 138 от ПАС,
- 1 /една/ щ. бр. за длъжност „административен секретар“ при спазване разпоредбите на чл. 343, ЗСВ и чл. 9, ал. 2 и 3 от ПАС.

1.3. ПРИЕМА ЗА СВЕДЕНИЕ уведомлението от и.ф. председател на Районен съд – Пловдив за предстоящо прекратяване на трудовото правоотношение с двама съдебни служители на длъжност „съдебен секретар“, считано от 01.04.2025 г. и от 04.04.2025 г.
и
ДАВА СЪГЛАСИЕ предприемане на действия по назначаване на съдебни служители на 2 /две/ щ. бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС, както и за назначаване на съдебни служители по реда на чл. 68, ал. 1,  т. 4 от КТ до заемане на щатовете от титуляри в Районен съд – Пловдив.

1.4. ПРИЕМА ЗА СВЕДЕНИЕ уведомленията от председателя на Окръжен съд – Стара Загора за прекратено трудово правоотношение с със съдебен служител на длъжност „чистач“, считано от 14.02.2025 г. 
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „чистач“ в Окръжен съд – Стара Загора.

1.5. ПРИЕМА ЗА СВЕДЕНИЕ уведомлението от председателя на Окръжен съд – Смолян за прекратяване на трудово правоотношение с петима съдебни служители поради придобиване право на пенсия за осигурителен стаж и възраст, както следва: двама съдебни секретари, един съдебен деловодител, считано от 25.05.2025 г. и двама чистачи, считано от 21.07.2025 г. и от 13.09.2025 г.
и
1.5.1. НЕ ДАВА СЪГЛАСИЕ за назначаване на съдебен служител за 1 /една/ щ. бр. за длъжност „съдебен деловодител“ в Окръжен съд – Смолян.
1.5.2. УКАЗВА на председателя на Окръжен съд – Смолян да предприема действия по освобождаване на двама съдебни служители, придобили право на пенсия за осигурителен стаж и възраст, заемащи длъжност „съдебен секретар“, както и да предприеме действия по заемане на 2 /две/ щ. бр. за длъжност „съдебен секретар“ по реда на чл. 343 от ЗСВ и чл. 138 от ПАС.
1.5.3. ОТЛАГА произнасяне по т. 3 от уведомлението за назначаване на съдебни служители за 2 /две/ щ. бр. за длъжност „чистач“ в Окръжен съд – Смолян до изготвяне на анализ относно ползваемата площ от съдилищата и разпределените щ. бр. за длъжността „чистач“ в ОСВ.  
1.5.4. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ. бр. за длъжност „съдебен деловодител“ по щата на Окръжен съд – Смолян.
МОТИВИ: Изключително ниска натовареност. Броят на делата за разглеждане от един съдия месечно e 6,82 при 12,23 средно за ОС и нарежда ОС-Смолян на последно място от общо 28 окръжни съдилища. С решение на Пленума на ВСС по протокол № 7/17.10.2024 г., т. 2 е съкратена 1 щ. бр. за съдия и към момента по щат съдът разполага с 12 щ. бр. за съдия, от които 2 свободни и със 7 щ. бр. за длъжност „съдебен деловодител“. Оптималното съотношение съдии/съдебни деловодители е 2:1 и предвид ниската натовареност и незаетите две щ. бр. за съдия е недопустимо наличието на седем щ. бр. за длъжност „съдебен деловодител“.
1.5.5. ИЗПРАЩА решението на председателя на Окръжен съд – Смолян, за становище, което да изпрати в тридневен срок след получаването му.

1.6. ПРИЕМА ЗА СВЕДЕНИЕ уведомлението от председателя на Районен съд – Разград за предстоящо прекратяване на трудовото правоотношение със съдебен служител на длъжност „съдебен администратор“, поради придобито право на пенсия за осигурителен стаж и възраст.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен администратор“, съгласно чл. 357, чл. 3 от ЗСВ в Районен съд – Разград.

1.7. ПРИЕМА ЗА СВЕДЕНИЕ уведомлението от председателя на Административен съд – Бургас за прекратяване на трудово правоотношение с четири съдебни служители поради пенсиониране, както следва: двама „съдебни деловодители“, считано от 24.03.2025 г. и от 14.05.2025 г., един „съдебен архивар“, считано от 15.05.2025 г. и един „чистач“, считано от 12.05.2024 г.
и
ДАВА СЪГЛАСИЕ за предприемане на действия по назначаване на съдебни служители за посочените длъжности в Административен съд – Бургас.

1.8. ПРИЕМА ЗА СВЕДЕНИЕ уведомлението от председателя на Военен съд – София за назначаването на съдебен служител на длъжност „призовкар“, считано от 12.03.2025 г. след проведен конкурс, съгласно решение по протокол № 19/23.10.2024 г. на комисията.

2. ОТНОСНО: Уведомление рег. индекс ВСС-13157/24/13.03.2025 г. от и.ф. председател на Окръжен съд – Варна за възложено изпълнение на функциите на „служител по сигурността на информацията“ на служител при условията на чл. 110 от КТ /в изпълнение на решение на КСА-СК по протокол № 22/20.11.2024 г., т. 3.3./
 и 
Искане рег. индекс ВСС-13157/24/11.03.2025 г. от и.ф. председател на Окръжен съд – Варна за преразглеждане на решение на КСА-СК по протокол № 02/22.01.2025 г., т. 7 за съкращаване на 0,5 /половин/ щ. бр. за длъжност „служител по сигурността на информацията“ или отлагане на решението за съкращаване до приключване на проверката на Държавна агенция „Национална сигурност“ ДАНС и изпълнението на дадените препоръки.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТЛАГА произнасяне по искането на и.ф. председател на Окръжен съд – Варна до приключване на проверката на Държавна агенция „Национална сигурност“, за което да уведоми комисията.

3. ОТНОСНО: Становище рег. индекс ВСС-5030/10.03.2025 г. от и.ф. председател на  Районен съд – Пловдив относно решение на КСА-СК по протокол № 7/26.02.2025 г., т. 1.3.2. за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището и.ф. председател на  Районен съд – Пловдив относно решение на КСА-СК по протокол № 7/26.02.2025 г., т. 1.3.2
3.2. ПОТВЪРЖДАВА решението си по протокол № 7/26.02.2025 г., т. 1.3.2. за съкращаване на 1 /една/ щ. бр. за длъжност „съдебен деловодител“ по щата на Районен съд – Пловдив.
3.3. ВНАСЯ в заседание на Съдийската колегия на ВСС, за разглеждане и произнасяне. 

4. ОТНОСНО: Становище рег. индекс ВСС-470/25.03.2025 г. от председателя на  Административен съд – Търговище относно решение на КСА-СК по протокол № 7/26.02.2025 г., т. 2.2. за съкращаване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРИЕМА ЗА СВЕДЕНИЕ становището от председателя на  Административен съд – Търговище относно решение на КСА-СК по протокол № 7/26.02.2025 г., т. 2.2.
4.2. ОТМЕНЯ решението си по протокол № 7/26.02.2025 г., т. 2.2. за съкращаване на 1 /една/ щ. бр. за длъжност „съдебен помощник“ по щата на Административен съд – Търговище.
4.3. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен помощник“ в Административен съд – Търговище.

5. ОТНОСНО: Искане рег. индекс ВСС-11887/04.03.2025 г. от председателя на Районен съд – Първомай за разкриване на още 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да РАЗКРИЕ 1 /една/ щ. бр. за длъжност „съдебен помощник“ по щата на Районен съд – Първомай.
МОТИВИ: Висока натовареност на съда. Броят на делата за разглеждане от един съдия месечно през 2024 г. е 51,29 при 38,21 средно за РС, извън областните градове и нарежда РС-Първомай на второ място от общо 86 съдилища. Налице е необходимост от разкриване на една щ. бр. за длъжност „съдебен помощник“ предвид недостатъчния брой съдии, както и значителното нарастване броя на образуваните дела – през 2024 г. те са 1 126, през 2023 г. – 922 и 839 за 2022 г. Оптимална щатна численост на съдебните служители за съдилищата с двама съдии по щат е 11 щ. бр., а РС-Първомай разполага с 9 щ. бр., което е недостатъчно.
5.2. ВНАСЯ в заседание на Съдийската колегия на Висшия съдебен съвет, за разглеждане и произнасяне.

6. ОТНОСНО: Искане рег. индекс ВСС-5576/27.02.2025 г. от и.ф. председател на Окръжен съд – Пазарджик за трансформиране на:
- 1 /една/ щ. бр. за длъжност „връзки с обществеността, той и съдебен статистик“ в 1 /една/ щ. бр. за длъжност „съдебен статистик“ и назначаване на съдебния служител, заемащ длъжността „връзки с обществеността, той и съдебен статистик“, на длъжност „съдебен статистик“, при условията на чл. 343, ал. 2 от ЗСВ;
- 1 /една/ щ. бр. за длъжност „призовкар“ в длъжност „връзки с обществеността, той и призовкар“ и назначаване на съдебния служител – призовкар, при условията на чл. 343, ал. 2 от ЗСВ на длъжността „връзки с обществеността, той и призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ДАВА СЪГЛАСИЕ на и.ф. председател на Окръжен съд – Пазарджик за трансформиране на 1 /една/ щ. бр. за длъжност „призовкар“ в 1 /една/ щ. бр. „съдебен статистик“.
6.2. НЕ ВЪЗРАЗЯВА назначаване по реда на чл. 343, ал. 2 от ЗСВ на: съдебния служител, заемащ длъжността „връзки с обществеността“ на трансформираната щ. бр. за длъжност „съдебен статистик“, както и на съдебния служител, заемащ длъжност „призовкар“ на щ. бр. за длъжност „връзки с обществеността“ в Окръжен съд – Пазарджик.
МОТИВИ: В правомощията на всеки административния ръководител с цел оптимизиране и подобряване дейността на администрацията на съда е възлагането на допълнителни функции на съдебните служители. Към момента ОС-Пазарджик разполага 3 щ. бр. за длъжност „призовкар“.  Комисия „Съдебна администрация“ към СК не възразява по предложението след трансформирането на една щ. бр. за посочената длъжност в „съдебен статистик“ и назначаването по реда на чл. 343, ал. 2 от ЗСВ на съдебния служител, заемащ длъжността „призовкар“ на длъжност „връзки с обществеността“ да се възложи изпълнението и на длъжност „призовкар“ с цел обезпечаването на служба „Връчване на призовки и съдебни книжа“, за което да уведоми комисията.
6.5. ИЗПРАЩА решението на комисия „Бюджет и финанси“, за становище по финансовата обезпеченост.

7. ОТНОСНО: Становище рег. индекс ВСС-3516/21.03.2025 г. от председателя на Районен съд – Пазарджик, относно финансови средства, необходими за сключване на граждански договор, във връзка с решение на комисията по  протокол № 07/26.02.2025 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ДАВА СЪГЛАСИЕ на председателя на Районен съд – Пазарджик за сключване на граждански договор с външен изпълнител за извършване на експертиза и научно-техническа обработка на архивните материали на съда за периода 2001 - 2004 г.
7.2. ИЗПРАЩА решението на комисия „Бюджет и финанси“, за съгласуване.

8. ОТНОСНО: Искане рег. индекс ВСС-15415/30.12.2024 г. от председателя на Окръжен съд – Плевен за даване на съгласие за сключване на граждански договор с външен изпълнител за извършване на абонаментно обслужване, профилактика и ремонт на ел. съоръжения. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. НЕ ДАВА СЪГЛАСИЕ на председателя на Окръжен съд – Плевен за сключване на граждански договор с външен изпълнител за извършване на абонаментно обслужване, профилактика и ремонт на ел. съоръжения. 

	ДОПЪЛНИТЕЛНИ ТОЧКИ:

	9. ОТНОСНО: Доклад от Димитър Ненов, определен „ЗА“ главен секретар на Висшия съдебен съвет, съгласно заповед № ВСС-6506 от 24.03.2025 г. за сключване на граждански договори във връзка с организационно техническо обезпечаване на писмения изпит по обявения конкурс за първоначално назначаване в административните съдилища.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ИЗРАЗЯВА ПОЛОЖИТЕЛНО СТАНОВИЩЕ за сключване на граждански договори със съдебни служители от органи на съдебна власт с предмет организационно техническо обезпечаване на писмения изпит за първоначално назначаване на длъжност „съдия“ в административните съдилища, който ще се проведе на 04.05.2025 г.
С решение по протокол №  10/19.03.2025 г., т. 13 комисия „Бюджет и финанси“ към Пленума на Висшия съдебен съвет е дадено съгласие за сключването на граждански договори със съдебни служители от органи на съдебната власт за организационно техническо обезпечаване на писмения изпит за първоначално назначаване в административните съдилища.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ